Heike Drechsler
Store norske leksikon,Sport og spill,Friidrett,Hopp
Heike Drechsler er en tysk tidligere friidrettsutøver (tidligere DDR). Hun er en av tidenes beste lengdehoppere og har verdensrekorden innendørs i lengde.
Drechsler ble olympisk mester i lengdehopp i Barcelona i 1992 og i Sydney i 2000. Hun tok sølv lengdehopp i Seoul i 1988 og tok bronse på 100 og 200 meter. Hun ble verdensmester i Helsingfors i lengdehopp i 1983 og i Stuttgart i 1993. Drechsler tok sølv i lengdehopp i Tokyo 1991 og bronse i Roma i 1987. Hun tok VM sølv på 100 meter i 1987.Drechsler ble europamester i lengdehopp i Stuttgart i 1986, i Split i 1990, i Helsingfors i 1994 og i Budapest i 1998. Hun ble europamester på 200 meter i 1986 og tok EM sølv på 200 meter i 1990. Drechsler ble verdensmester innendørs i lengde og på 200 meter i Indianapolis i 1987. Hun tok VM bronse på 4x100 meter stafett i 1991. Drechsler ble totalvinner i Grand Prix i 1992.Drechsler satte to verdensrekorder i lengde utendørs og har gjeldende verdensrekord innendørs med 7,37 meter satt den 13. februar 1988. Hennes personlig rekord utendørs er 7,48 meter. Drechsler tangerte i 1986 verdensrekorden på 200 meter to ganger med tiden 21,71. Hennes personlig rekord på 100 meter er 10,91. Les mer i Store norske leksikon friidrett lengdehopp